stanford-oval/wikipedia huggingface dataset:
מייקל קיין

| --- | --- |

קיין, 2012
 לידה:  14 במרץ 1933 (בן 91) רות'רהית', הממלכה המאוחדת 
 שם לידה:  מוריס ג'וזף מיקלווייט
 מדינה:  הממלכה המאוחדת 
 תקופת הפעילות:  1950–2023 (כ־73 שנים)
 מקום לימודים:  בית הספר האקני דאונס 
 בן או בת זוג:  שאקירה קיין (8 בינואר 1973–?) 
 צאצאים:  Natasha Caine, Dominique Caine 
 פרסים והוקרה:  פרס גלובוס הזהב לשחקן הטוב ביותר לסרט מוזיקלי או קומי (1983)  פרס לשם כבוד של האקדמיה האירופית לקולנוע (2015)  פרס באפט"א לשחקן הטוב ביותר (1983)  פרס גלובוס הזהב לשחקן הטוב ביותר - מיני סדרה או סרט טלוויזיה (1989)  פרס גלובוס הזהב לשחקן הטוב ביותר לסרט מוזיקלי או קומי (1999)  פרס בריטניה (1990)  מפקד מסדר האמנויות והספרות (2011)  פרס אוסקר לשחקן המשנה הטוב ביותר (1987)  פרס אוסקר לשחקן המשנה הטוב ביותר (2000)  פרס דונוסטיה (2000)  פרס באפט"א למפעל חיים (2000)  פרס האקדמיה האירופית לקולנוע לשחקן הטוב ביותר (2015)  מפקד במסדר האימפריה הבריטית  Knight Bachelor  פרס גילדת שחקני המסך 
 https://www.michaelcaine.com/
 פרופיל ב-IMDb
 
סר מייקל קיין (באנגלית: Michael Caine; נולד ב-14 במרץ 1933) הוא שחקן קולנוע בריטי, זוכה שני פרסי אוסקר לשחקן המשנה הטוב ביותר, שלושה פרסי גלובוס הזהב ופרס גילדת שחקני המסך.
ביוגרפיה

נולד בשם מוריס ג'וזף מיקלווייט בדרום לונדון, גדל בקמברוול ובתקופת מלחמת העולם השנייה פונה לאזור נורפוק. כשהתחיל בקריירת המשחק בחר לעצמו את שם הבמה "מייקל סקוט". בשיחה עם הסוכן שלו התברר שהוא צריך לשנות את השם הנבחר כיוון שהיה כבר שחקן אחר בשם זה. הוא היה בכיכר לסטר בלונדון וכשהביט סביבו ראה את כרזת הסרט "המרד על הקיין" והחליט לשנות את שמו ל"מייקל קיין".
אחרי שהופיע במספר סרטים בתפקידי משנה, משך את תשומת לב הקהל בהופעתו בסרט "זולו" (1964) כקצין צבא בריטי מהמעמד הגבוה. בניגוד למבטא האנגלי התקין והמלומד בסרט זה, קיין נודע אחר כך במבטא של אזור מגוריו, הדיבור הקוקני של בני מעמד הפועלים של מייקל קיין והמבטא הליברפולי של הביטלס היה כמשב רוח מרענן. זמן קצר לאחר "זולו" שיחק קיין בתפקידים הידועים ביותר שלו, המרגל "הארי פאלמר" בסרט "תיק איפקרס" (1965), ובתפקיד רודף-השמלות בסרט "אלפי" (1966). הוא גילם את דמותו של פאלמר בשני סרטים נוספים. בסוף שנות השישים הפך שוב לסמל בסרט "הג'וב האיטלקי", ובתפקידו כטייס קרב בחיל האוויר המלכותי בסרט עטור הכוכבים "הקרב על בריטניה" כמפקד טייסת קנפילד.
שנות ה-70 היו שנים של עליות ומורדות בקריירה הקולנועית של קיין. הוא החל בסרט "במעגל הנקמה" (Get Carter) בשנת 1971, סרט גנגסטרים בריטי משובח. לצד הצלחות בסרטים כמו "משחקי בילוש" (1972), ו"האיש שרצה להיות מלך" היו כישלונות כמו "נחיל" (1978) ו-"Beyond the Poseidon Adventure" מ-1979. ב-1976 שיחק בסרט "נוכלים בחוג הנוצץ" לצידם של אליוט גולד וג'יימס קאן.
בשנות ה-80 וה-90 הופיע לסירוגין בתפקידים שזכו לשבחים כמו ב"לחנך את ריטה" (1983 – קיבל את פרס באפט"א לשחקן הטוב ביותר בתפקיד ראשי) ו"מונה ליזה" (1986), ולעומתם בתפקידים מסחריים ובסרטים כושלים, כגון "מלתעות 4" (1987) ו"על קרקע בוערת" (1994). קיין אמר על סרטים אלה "לא ראיתי את הסרט, שמעתי שהוא גרוע. אבל ראיתי את הבית שנקנה בזכותו והוא נפלא". בשלב זה המוניטין שלו כאייקון קולנועי היה מובטח, ובעקבות סרטים כמו "קול קטן" (1998), "סיבוב אחרון" (2001) ו"האמריקאי השקט" (2002) הושבה לו גם  הערכת המבקרים. אחדים מסרטיו הקלאסיים הופקו מחדש בפנייה לטעמו של הקהל הצעיר. ב-2005 וב-2008 הופיע קיין בסרטים "באטמן מתחיל" ו"האביר האפל" בתפקיד המשרת האישי אלפרד פניוורת' וכן ב"עלייתו של האביר האפל" (2012). ב-2006 גילם את דמותו של מהנדס הקסמים ג'ון קאטר בסרט "יוקרה".
בשנת 2015 שיחק לצד הארווי קייטל בדרמה זוכת הפרסים "נעורים" של הבמאי האיטלקי פאולו סורנטינו. בשנת 2017 שיחק בקומדיה השחורה "פורשים בסטייל"בבימויו של זאק בראף.
בשנת 2021 שיחק בתפקיד ראשי לצד ראף לאו, לנה הידי וריטה אורה בסרט הקולנוע טויסט.
קיין היה מועמד לפרס אוסקר שש פעמים, וזכה פעמיים בקטגוריית שחקן המשנה, עבור תפקידו ב"חנה ואחיותיה" ב-1986, ובשנת 1999 עבור "תקנות בית השיכר". ב-1993 זכה בתואר "Commander of the British Empire", ובשנת 2000 קיבל תואר אבירות והוא מכונה סר מוריס מיקלווייט. בניגוד לשחקנים אחרים קיין אינו משתמש בשם הבמה שלו בחייו האישיים.
שירה של להקת מאדנס, my name is Michael Caine (אנ'), נכתב בהתייחס לקיין, שאף תרם הקלטות של קולו לשיר.
קיין היה נשוי פעמיים, אשתו הראשונה הייתה השחקנית פטרישה היינס לה היה נשוי מ-1955 עד 1958, להם בת בשם דומיניק. משנת 1973 הוא נשוי לשחקנית והדוגמנית שאקירה בקש, ולהם בת בשם נטאשה.
יחסי אוקראינה–מרוקו

| יחסי אוקראינה–מרוקו |
| --- | --- |
אוקראינה: מרוקו


אוקראינה: מרוקו
שטח (בקילומטר רבוע)
603,550: 446,550
אוכלוסייה
38,516,082: 38,286,713
תמ"ג (במיליוני דולרים)
178,757: 141,109
תמ"ג לנפש (בדולרים)
4,641: 3,686
משטר
רפובליקה: מונרכיה חוקתית

בניין בקייב בו שוכנת שגרירות מרוקו ועוד מספר שגרירויות
יחסי אוקראינה–מרוקו הם היחסים הדיפלומטיים שבין אוקראינה לבין ממלכת מרוקו.
סקירה כללית

באפריל 2017 נפגש יו"ר בית הפרלמנט המרוקאי עם שגריר אוקראינה ודן עימו על אמצעים לחיזוק היחסים הדו-צדדיים בין מרוקו לאוקראינה. השניים הדגישו את קיומם של כמה הזדמנויות ופוטנציאלים חשובים לפיתוח חילופי סחר ותרבות בין שתי המדינות, והשגריר ציין כי 5,000 סטודנטים מרוקאים לומדים באוקראינה בתחומי לימוד שונים, כגון רפואה ואדריכלות.
בינואר 2023, כשנה לאחר הפלישה הרוסית לאוקראינה, מרוקו סיפקה 20 טנקים מסוג T-72 לאוקראינה.
נציגויות דיפלומטיות

אוקראינה מחזיקה במרוקו שגרירות ברבאט.
מרוקו מחזיקה באוקראינה שגרירות בקייב.
ריס וית'רספון

| --- | --- |

 לידה:  22 במרץ 1976 (בת 48) ניו אורלינס, לואיזיאנה, ארצות הברית
 שם במה:  Reese Witherspoon 
 שם לידה:  Laura Jeanne Reese Witherspoon 
 מדינה:  ארצות הברית ארצות הברית
 תקופת הפעילות:  מ-1991 
 מקום לימודים:  אוניברסיטת סטנפורד 
 בן או בת זוג:  ראיין פיליפה (1999–2007)  Jim Toth (2011–2023)   ג'ייק ג'ילנהול (2007–2009) 
 צאצאים:  אווה פיליפה 
 מספר צאצאים:  3 
 פרסים והוקרה:  פרס אוסקר לשחקנית הטובה ביותר (5 במרץ 2006)  פרס פסטיבל הקולנוע של סיטגס לשחקנית הטובה ביותר (1997)  פרס גילדת שחקני המסך (2006)  פרס באפט"א לשחקנית הטובה ביותר (2006)  פרס גלובוס הזהב לשחקנית הטובה ביותר - סרט קומדיה או מוזיקלי (2006)  כוכב בשדרת הכוכבים בהוליווד  פרס יופיטר 
 https://reesesbookclub.com/
 פרופיל ב-IMDb
 
ריס וית'רספון במאי 2011
לורה ג'ין ריס וית'רספון (באנגלית: Laura Jeanne Reese Witherspoon; נולדה ב-22 במרץ 1976) היא שחקנית קולנוע וטלוויזיה אמריקאית, מפיקה, סופרת, יזמית ואשת עסקים. היא זוכה לשבחים שונים, כולל פרס אוסקר, פרס אמי ושני פרסי גלובוס הזהב. מגזין "טיים" הכתיר אותה כאחת ממאה האנשים המשפיעים בעולם בשנים 2006 ו-2015, ופורבס מינה אותה בין מאה הנשים החזקות בעולם בשנים 2019 ו-2021. בשנת 2021, פורבס כינה אותה כשחקנית המרוויחה ביותר בעולם, ובשנת 2023, היא נבחרה לאחת הנשים העשירות ביותר באמריקה עם שווי מוערך של 440 מיליון דולר.
וית'רספון החלה את הקריירה שלה כנערה, והופיעה לראשונה על המסך בסרט "האיש על הירח" (אנ') (1991). היא משכה תשומת לב עם הופעותיה בסרטי הקאלט "דרך לחופש" (אנ') ו-"פחד" (אנ') משנת 1996. פריצת הדרך שלה הגיעה ב-1999 עם תפקיד משנה בסרט "משחקי פיתוי", ובשל הופעתה בתור טרייסי פליק (אנ') בקומדיה השחורה "בחירות או לא להיות" (אנ'). היא זכתה להכרה רחבה יותר בזכות דמותה של אל וודס (אנ') בקומדיה "לא רק בלונדינית" (2001) ובהמשך שלה "לא רק בלונדינית 2" מ-2003, ועל כיכובה בקומדיה הרומנטית "אין כמו אלבמה" (2002). היא זכתה בפרס האוסקר לשחקנית הטובה ביותר על גילום ג'ון קרטר קאש בסרט הביוגרפי המוזיקלי "הולך בדרכי" (2005). לאחר שפל בקריירה, שבמהלכו הצלחתה הקופתית היחידה הייתה הדרמה הרומנטית "מים לפילים" (2011), ווית'רספון עשתה קאמבק בכיכבה של שריל סטרייד בדרמה "הולכת רחוק" (2014), מה שזיכה אותה במועמדות שנייה לפרס האוסקר.
מאז היא עבדה בעיקר בטלוויזיה, הפיקה וכיכבה במספר עיבודים ספרותיים בהובלת נשים תחת חברת ההפקות שלה 'Hello Sunshine'. אלה כוללים את סדרת הדרמה של HBO, "שקרים קטנים גדולים" (2017–2019), סדרת הדרמה של אפל TV פלוס, "תוכנית הבוקר" (2019–הווה), והמיני-סדרה של הולו "שרפות קטנות בכל מקום" (2020).
ביוגרפיה

לורה ג'ין ריס ווית'רספון נולדה ב-22 במרץ 1976, בניו אורלינס, לואיזיאנה, בעוד אביה, ג'ון דרייפר וית'רספון, היה סטודנט בבית הספר לרפואה של אוניברסיטת טוליין. אביה נולד בג'ורג'יה ושירת כסגן במילואים של צבא ארצות הברית. הוא עסק במגזר הפרטי כרופא אף אוזן גרון עד 2012. אמה, מרי אליזבת "בטי" (לבית ריס) וית'רספון, היא במקור מהרימן (אנ'), טנסי. היא הייתה פרופסור לאחיות באוניברסיטת ואנדרבילט ובעלת דוקטורט בסיעוד ילדים. בשל עבודתו של אביה, התגוררה בילדותה בויסבאדן שבגרמניה במשך ארבע שנים.
ריס ווית'רספון טוענת לקרבה משפחתית לג'ון וית'רספון (אנ') יליד סקוטלנד, שחתם על הכרזת העצמאות של ארצות הברית, אולם טענה זו לא אומתה על ידי אגודת צאצאי חותמי מגילת העצמאות . הוריה עדיין נשואים כחוק, למרות שהם נפרדו ב-1996.
ווית'רספון גדלה כאפיסקופלית, ואמרה שהיא גאה ב"חינוך הדרומי המובהק" שקיבלה. היא אמרה שזה נתן לה "תחושה של משפחה ומסורת" ולימד אותה על "להיות מצפוני לגבי רגשותיהם של אנשים, להיות מנומס, להיות אחראי ולעולם לא לקחת כמובן מאליו את מה שיש לך בחייך". בגיל שבע, היא נבחרה כדוגמנית לפרסומות טלוויזיה של מוכרת פרחים, מה שהניע אותה לקחת שיעורי משחק. בגיל 11 היא זכתה במקום הראשון ביריד כישרונות אזורי. היא למדה בחטיבת הביניים באקדמיית הארדינג וסיימה את לימודיה בבית הספר בית הספר הרפת' הול (אנ') לבנות בשכונת גרין הילס (אנ'), נאשוויל, שבמהלכו הייתה מעודדת. מאוחר יותר היא למדה באוניברסיטת סטנפורד בחוג לספרות אנגלית, אך עזבה לפני שהשלימה את לימודיה כדי להמשיך בקריירת משחק.
קריירה > שחקנית

וית'רספון החלה את קריירת המשחק שלה בפרסומות מקומיות. תפקידה הראשון כשחקנית קולנוע היה בסרט הטלוויזיה "פרח בר" בשנת 1991 סרט שביימה דיאן קיטון. באותה שנה השתתפה בסרט "האיש על הירח". הסרט היה הבסיס לקרירה קולנועית מצליחה אשר נעה בין תפקידים קומיים לדרמטיים.
בשנת 1993 השתתפה בסרטים "מקום רחוק" ו"הורה במשרה מלאה", ושנה מאוחר יותר בסרט "לא דופק חשבון". בשנת 1996 השתתפה לראשונה בשני סרטים בולטים יותר - "פחד" בו גילמה את חברתו של מרק וולברג ו"דרך לחופש". לאחר הופעה בשני סרטים פחות ידועים "סודות אפלים" ו"משלוח לילי" השתתפה וית'רספון בשנת 1998 בסרט "פלזנטוויל" שזכה להצלחה גדולה. שנה מאוחר יותר השתתפה בשלושה סרטים: "משחקי פיתוי", "התוכנית" ו"בחירות". על תפקידה בסרט "בחירות" קיבלה שבחים רבים ואף הייתה מועמדת עליו לפרס גלובוס הזהב.
בעקבות פרסומה השתתפה וית'רספון בשנת 2000 בשני פרקים בסדרה "חברים", כאחותה של רייצ'ל (ג'ניפר אניסטון), ג'יל. באותה שנה שיחקה בשני סרטים נוספים - המותחן "אמריקן פסיכו" והקומדיה "שטן על הזמן". בשנת 2001 גילמה וית'רספון את אחד התפקידים המזוהים עימה יותר מכל - דמותה של אל וודס בסרט "לא רק בלונדינית". הסרט זכה להצלחה גדולה בקופות, וזיכה את וית'רספון במועמדות נוספת לפרס גלובוס הזהב. כעבור שנה השתתפה בסרט "חשיבותה של רצינות" וכיכבה ב"אין כמו אלבמה". בשנת 2003 שיחקה בסרט "לא רק בלונדינית 2" שלא הצליח לשחזר את ההצלחה של קודמו.
בשנת 2004 כיכבה בדרמה התקופתית "יריד ההבלים". בשנת 2005 שיחקה בפנטזיה הקומית "זוג משמיים" לצד מארק רופאלו. באותה שנה גילמה את אחד מתפקידיה המוכרים ביותר - דמותה של הזמרת ג'ון קרטר קאש בסרט "הולך בדרכי" המספר את סיפור חייו של הזמר ג'וני קאש. וית'רספון קיבלה שבחים רבים על משחקה בסרט וזכתה עליו בפרס האוסקר, פרס גלובוס הזהב, פרס באפט"א ומספר פרסים נוספים.
בשנת 2009 דיבבה בסרט "מפלצות נגד חייזרים" ושנה לאחר מכן שיחקה ב"איך אתם יודעים".
בשנת 2014 שיחקה בסרט הפשע "קשר שטני" של הבמאי אטום אגויאן. בשנה זו גם הפיקה והופיעה בדרמה הביוגרפית של ז'אן מארק וולה "הולכת רחוק" בתפקיד הסופרת שריל סטרייד. על תפקידה קיבלה וית'רספון בפעם השנייה בקריירת המשחק שלה מועמדות לפרס האוסקר לשחקנית הטובה ביותר.
בשנת 2017 החלה לשחק בסדרת הדרמה-קומית "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO.
בשנת 2019 החלה לשחק בדמותה של ברדלי ג'קסון לצדם של ג'ניפר אניסטון וסטיב קארל בסדרת הטלוויזיה "תוכנית הבוקר" בשירות הסטרימינג של אפל TV פלוס.
קריירה > אושיית רשת

לווית'רספון חשבון אינסטגרם פעיל עם למעלה מ-30 מיליון עוקבים. בנוסף מנהלת חברת ההפקות שלה בשם "Hello Sunshine" ומועדון קריאה בשם "Reese's Book Club" (מועדון הקריאה של ריס) עם למעלה מ-2 מיליון עוקבים באינסטגרם ובו ממליצה וית'רספון על ספרים שקראה, שנכתבו מרביתם על ידי נשים.
קריירה > מפיקה

בשנת 2012 הקימה יחד עם חברתה ברונה פפרדאה את חברת ההפקות פסיפיק סטנדרד. מטרת החברה הייתה להפיק סרטים על נשים, תוך שימת דגש על גיבורות מעניינות ודינמיות. הסרט הראשון שהופק על ידי החברה היה "נעלמת" ושיחקו בו רוזמונד פייק ובן אפלק. פייק הייתה מועמדת על תפקידה לפרס האוסקר. הסרט השני שהופק על ידי החברה היה "הולכת רחוק". את הזכויות לסרט רכשה וויתרספון בכספה לאחר שקראה את הספר. היא שיחקה בסרט בתפקיד הראשי וקיבלה מועמדת לפרס האוסקר. את "שקרים קטנים גדולים" שמתבסס על הספר שכתבה ליאן מוריאטי, הפיקה ווית'רספון לרשת HBO יחד עם ניקול קידמן ושתיהן שיחקו בה. העונה הראשונה קיבלה 16 מועמדויות לפרסי אמי וזכתה ב-8 מתוכן. בשנת 2018 עסקה החברה בהפקת 23 סרטים וסדרות, כולם עוסקים בנשים כגיבורות הסיפור.
בשנת 2016 הקימה ווית'רספון חברת הפקות נוספת בשם "הלו סאנשיין" העוסקת בפיתוח סדרות וסרטים לחברות, ביניהן NBC ואפל TV ופונה גם היא בעיקר לקהל נשי.
קריירה > אשת עסקים

ב–2012 הקימה וית'רספון, יחד עם ברונה פפנדריה, את חברת ההפקה Pacific Standard, שהפיקה ב-2014 את הסרטים "נעלמת" ו"הולכת רחוק", ובהמשך הפיקה את סדרת הטלוויזיה "שקרים קטנים גדולים". בשנת 2016 נמנתה וית'רספון עם מייסדי חברת המדיה "Hello Sunshine" (אנ'), ש-Pacific Standard הפכה לחברה בת שלה. וית'רספון היא בעלים של חברת אופנה בשם "דרייפר ג'יימס" שהוקמה בשנת 2015. המותג שנקרא על שם סבתה מתמקד בלייף סטייל. המותג מציע בגדים בסגנון דרומי ומקודם באמצעות הרשתות החברתיות. בשנת 2017 הקימה את "מועדון הספרים של ריס", שבו המלצות על ספרים.
חיים אישיים

וית'רספון פגשה את השחקן ראיין פיליפה במסיבת יום הולדתה ה-21 ב-22 במרץ 1997. הם התארסו בדצמבר 1998 ונישאו ב-5 ביוני 1999, בעיירה הוליווד (אנ'), קרוליינה הדרומית. יש להם שני ילדים משותפים, הבת, אווה אליזבת' פיליפ, נולדה ב-9 בספטמבר 1999; והבן, דיקון ריס פיליפ, נולד ב-23 באוקטובר 2003. ב-30 באוקטובר 2006, וית'רספון ופיליפה הודיעו על פרידתם. היא הגישה תביעת גירושין ב-8 בנובמבר 2006, תוך שהיא מציינת חילוקי דעות בלתי ניתנים לגישור. לאור היעדר הסכם ממון, היא ביקשה מבית המשפט לסרב להעניק מזונות לפיליפה, וביקשה משמורת בלעדית על שני ילדיהם. פיליפה הגיש בקשה למשמורת משותפת ב-15 במאי 2007, ולא ביקש כל מזונות. הנישואים הסתיימו רשמית ב-5 באוקטובר 2007, עם הסדרי גירושין סופיים שנקבעו ב-13 ביוני 2008, לפי מסמכי בית המשפט. פיליפה ווית'רספון חולקים משמורת משותפת על ילדיהם.
ווית'רספון יצאה עם השחקן ג'ייק ג'ילנהול, משנת 2007 עד 2009. בפברואר 2010, דווח שהיא יוצאת עם ג'ים טות', סוכן שחקנים ומנהל שותף בסוכנות Creative Artists, שם היא לקוחה. הם הודיעו על אירוסיהם באותו דצמבר, ונישאו ב-26 במרץ 2011, באוחאי (אנ'), קליפורניה, באחוזה הכפרית של וית'רספון, שאותה מכרה מאוחר יותר. יש להם בן משותף, טנסי ג'יימס טות', שנולד ב-27 בספטמבר 2012. במרץ 2023, וית'רספון וטות' הודיעו על גירושיהם ימים ספורים לפני יום נישואיהם ה-12.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | האיש על הירח (אנ') | דני טרנט |  |
| 1993 | A Far Off Place | נוני פארקר |  |
| 1993 | הורה במשרה מלאה (אנ') | קארן מוריס |  |
| 1994 | לא דופק חשבון (אנ') | וונדי פיסטר |  |
| 1996 | דרך לחופש (אנ') | ונסה לוץ |  |
| 1996 | פחד (אנ') | ניקול ווקר |  |
| 1998 | סודות אפלים (אנ') | מל איימיס |  |
| 1998 | משלוח לילי (אנ') | אייבי מילר |  |
| 1998 | פלזנטוויל | ג'ניפר |  |
| 1999 | משחקי פיתוי | אנט הארגרוב |  |
| 1999 | בחירות או לא להיות (אנ') | טרייסי פליק (אנ') | מועמדת פרס גלובוס הזהב לשחקנית הטובה ביותר - סרט קומדיה או מוזיקלי (2000)  מועמדת פרס אינדפנדנט ספיריט לשחקנית הטובה ביותר (אנ') (2000) |
| 1999 | התוכנית (אנ') | ליסה |  |
| 2000 | שטן על הזמן (אנ') | הולי |  |
| 2000 | אמריקן פסיכו | אוולין וויליאמס |  |
| 2001 | תרועת הברבור (אנ') | סרינה | דיבוב |
| 2001 | לא רק בלונדינית | אל וודס (אנ') | מועמדת פרס גלובוס הזהב לשחקנית הטובה ביותר - סרט קומדיה או מוזיקלי (2002) |
| 2002 | חשיבותה של רצינות | ססילי קארדיו |  |
| 2002 | אין כמו אלבמה | מלאני "קארמייקל" סמוטר-פרי |  |
| 2003 | לא רק בלונדינית 2 | אל וודס (אנ') | גם מפיקה בפועל |
| 2004 | יריד ההבלים | רבקה (בקי) שארפ קרולי |  |
| 2005 | הולך בדרכי | ג'ון קרטר קאש | פרס אוסקר לשחקנית הטובה ביותר (2005)  פרס באפט"א לשחקנית הטובה ביותר בתפקיד ראשי (2005)  פרס גלובוס הזהב לשחקנית הטובה ביותר - סרט קומדיה או מוזיקלי (2005) |
| 2005 | זוג משמיים (אנ') | אליזבת' מאסטרסון |  |
| 2006 | פנלופה | אנני | גם מפיקה |
| 2007 | חקירה מעבר לקווים (אנ') | איזבלה פילדס אל-איברהימי |  |
| 2008 | מת לחגוג (אנ') | קייט |  |
| 2009 | מפלצות נגד חייזרים | סוזן מרפי / עצונומיקה | דיבוב |
| 2009 | לא רק בלונדיניות (אנ') |   | מפיקה |
| 2010 | איך אתם יודעים | ליסה יורגנסון |  |
| 2011 | מים לפילים | מרלנה רוזנבלות' |  |
| 2012 | זאת מלחמה | לורה סקוט |  |
| 2012 | הסיפור של מאד (אנ') | ג'וניפר |  |
| 2013 | קשר שטני (אנ') | פמלה הובס |  |
| 2014 | נעלמת |   | מפיקה |
| 2014 | הולכת רחוק | שריל סטרייד | גם מפיקה מועמדת פרס אוסקר לשחקנית הטובה ביותר (2014)  מועמדת פרס באפט"א לשחקנית הטובה ביותר בתפקיד ראשי (2014)  מועמדת פרס גלובוס הזהב לשחקנית הטובה ביותר - סרט דרמה (2014) |
| 2014 | השקר הטוב | קארי דייוויס |  |
| 2014 | מידות רעות | פני קימבול |  |
| 2015 | מרדף לוהט | רוז קופר | גם מפיקה |
| 2016 | לשיר | רוזיטה | דיבוב |
| 2017 | כולם חוזרים הביתה (אנ') | אליס קיני |  |
| 2018 | קמט בזמן | גברת וואטסיט |  |
| 2019 | לוסי בשמיים (אנ') |   | מפיקה |
| 2021 | לשיר 2 | רוזיטה | דיבוב |
| 2022 | שירת סרטני הנהר |   | מפיקה |
| 2022 | משהו מטיפני (אנ') |   | מפיקה |
| 2023 | אצלך או אצלי | דבי דאן | גם מפיקה |
| TBA | You're Cordially Invited |  | גם מפיקה |
| TBA | לא רק בלונדינית 3 |  | גם מפיקה |
| TBA | Wish List |  |  |
| TBA | Tinker Bell |  | גם מפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | פרח בר (אנ') | אלי פרקינס | סרט טלוויזיה של Lifetime (אנ') |
| 1992 | Desperate Choices: To Save My Child | קאסי רובינס | סרט טלוויזיה של NBC |
| 1993 | Return to Lonesome Dove | פריס דאניגן | 4 פרקים |
| 2000 | המלך היל | דבי גראנד | דיבוב; 2 פרקים |
| 2000 | חברים | ג'יל גרין | 2 פרקים |
| 2002 | משפחת סימפסון | גרטה וולפקאסל | דיבוב; פרק: "The Bart Wants What It Wants" |
| 2003 | A History of US | שרה ריימונד / סוזן שלבי מגופין (אנ')/ דמויות שונות | 3 פרקים |
| 2009 | מפלצות נגד חייזרים: דלועים-מוטציות מהחלל החיצון (אנ') | סוזן מרפי / עצונומיקה | דיבוב; ספיישל טלוויזיוני של NBC |
| 2017–2019 | שקרים קטנים גדולים | מדלן מרתה מקנזי | תפקיד ראשי (2 עונות); 14 פרקים גם מפיקה בפועל  פרס גלובוס הזהב למיני-סדרה או סרט טלוויזיה הטוב ביותר (2018)  פרס אמי לבידור בפריים טיים למיני-סדרה הטובה ביותר (2017)  מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2018)  מועמדת פרס אמי לבידור בפריים טיים לשחקנית הטובה ביותר במיני-סדרה או סרט טלוויזיה (אנ') (2017)  מועמדות לפרס באפט"א לטלוויזיה לתוכנית הבין-לאומית הטובה ביותר (2020) |
| 2018 | Shine On with Reese | מנחה | תוכנית אירוח ב-DirecTV 9 פרקים; גם מפיקה בפועל |
| 2019–הווה | תוכנית הבוקר | ברדלי ג'קסון | תפקיד ראשי (3 עונות); 30 פרקים גם מפיקה בפועל  מועמדת פרס גלובוס הזהב לשחקנית הטובה ביותר בסדרת דרמה (2020)  מועמדת פרס אמי לבידור בפריים טיים לשחקנית ראשית בסדרת דרמה (2022) |
| 2019–2021 | למען האמת (אנ') |   | מפיקה בפועל |
| 2020 | שרפות קטנות בכל מקום | אלנה ריצ'רדסון | תפקיד ראשי; 8 פרקים גם מפיקה בפועל |
| 2022 | מאפס |   | מפיקה בפועל |
| 2023 | דברים קטנים יפים (אנ') |   | מפיקה בפועל |
| 2023 | הדבר האחרון שהוא אמר לי |   | מפיקה בפועל |
| 2023 | דייזי ג'ונס והסיקס |   | מפיקה בפועל |
הערות שוליים

↑  איך הפכה ריס וויתרספון משחקנית בינונית לאחת הנשים החזקות בהוליווד, באתר און לייף אתר החדשות
↑  ריס ווית'רספון: 'האולפנים לא רצו שאתפשט', באתר ynet, 5 בפברואר 2015
1 2  איך הפכה ריס וויתרספון משחקנית בינונית לאחת הנשים החזקות בהוליווד, באתר און לייף אתר החדשות
↑  מרי קיי שילינג, פאסט קומפני, ‏המדריך של ריס ווית'רספון להצלחה נשית בתעשייה גברית, באתר גלובס, 27 ביולי 2018
1 2   ניו יורק טיימס, ריס ויתרספון השיקה מועדון ספרים משלה. היום יש לו כמעט 3 מיליון חברות, באתר הארץ, 2 ביוני 2024
↑  Busch, Anita (21 בנובמבר 2016). "Reese Witherspoon, Otter Media Pact For New Company Hello Sunshine". Deadline. ארכיון מ-16 בינואר 2017. נבדק ב-9 ביולי 2017. {{cite web}}:  (עזרה)
↑   אתר האינטרנט הרשמי של ריס וית'רספון
↑  ענבל חננאל, אחרי 12 שנות נישואים: ריס וויתרספון מתגרשת, במדור "פנאי פלוס" באתר ynet‏, 24 במרץ 2023
| --- | --- |
בקרת זהויות :  NLI: 987007437376805171  PLWABN: 9810628395905606  BIBSYS: 4017960  BNE: XX1166788  BnF: cb14010032j (data)  CANTIC: a10972341  CiNii: DA18759413  GND: 130459143  ISNI: 0000 0001 1021 3083  LCCN: no99063811  LNB: 000268028  MusicBrainz: 2316a4da-365a-4e46-85bf-febc6537cce9  NKC: xx0040584  NLA: 42358651  NLK: KAC2020K7602  NTA: 11452243X  SELIBR: 352140  SNAC: w6qr5t7w  SUDOC: 113134282  Trove: 1457697  VIAF: 12502979   WorldCat (עם VIAF): 12502979 
ריס וית'רספון, 2005
בן-אל תבורי

| --- | --- |

 לידה:  22 בדצמבר 1991  (בן 33) ראשון לציון, ישראל ישראל
 מוקד פעילות:  ישראל 
 תקופת הפעילות:  מ-2002
 סוגה:  מזרחית • היפ הופ מזרחי • פופ • רגאטון
 שיתופי פעולה בולטים:  סטטיק רון נשר
 פרופיל ב-IMDb
 
בן אל תבורי (נולד ב-22 בדצמבר 1991) הוא זמר ישראלי, היה חבר בצמד המוזיקלי סטטיק ובן-אל תבורי.
ביוגרפיה

בן-אל תבורי הוא בנם של הזמר שימי תבורי ואביבה תבורי (לבית אזולאי). בילדותו התגורר, עם אחותו בת-אל, אצל דודתם רינת אזולאי בראשון לציון. בשנת 2002 הופיע במופע "פסטיגל מהסרטים" בתור ילד פסטיגל. את צעדיו הראשונים כזמר עשה ב-2005 כאשר הופיע ביחד עם אביו, שימי. לתבורי עוד שישה אחים מצד אביו ועוד שתי אחיות מצד אמו. את שירותו בצה"ל עשה בחיל האוויר.
בשנת 2007, בגיל 16, ניגש למבחני המיון לעונה השביעית של תוכנית המציאות "כוכב נולד", יחד עם אחיו, דניאל, אך רק אחיו התקבל לתוכנית.
ב-2010 השתתף בתוכנית המציאות "התבורי'ס" בערוץ 24, ביחד עם אביו שימי ואחיו דניאל, אלירן ואריאל.
ב-17 במרץ 2011 הוציא את אלבום הבכורה שלו, "מוצא בך", האלבום מכיל גרסת כיסוי לשירו של אייל גולן, "יפיופה".
בשנת 2013 השתתף בעונה השנייה של תוכנית הדוקו-ריאליטי "גולסטאר" מבית HOT.
בשנת 2015 הצטרף לשיר "דוביגל" (לכאורה, אודות דובי גל) יחד עם רון נשר, ג'ורדי ולירז רוסו ("סטטיק"). השיר זכה להצלחה רבה.
סטטיק ובן-אל תבורי הפכו לצמד והוציאו שיר נוסף, "ברבי". השיר זכה להצלחה רבה, והיה לשיר הראשון של תבורי והשני של רוסו שנכנס לפלייליסט של גלגלצ. לאחר מספר חודשים הוציא הצמד את השיר "כביש החוף". שיר זה שיחזר את הצלחת השיר הקודם והגיע למקום התשיעי במצעד השבועי של מדיה פורסט.
ב-13 ביוני 2016 הוציאו השניים להיט נוסף שלהם, "סלסולים", שהיה לשיר הראשון של השניים שהגיע למקום הראשון במצעד השבועי של גלגלצ ובמצעד השבועי של מדיה פורסט. ב-24 בספטמבר 2016, הוציאו השניים להיט נוסף שלהם, "סתם".
בנובמבר 2016 הצטרף, לצד סטטיק, לצוות השיפוט בעונה הרביעית של "הכוכב הבא לאירוויזיון" לצד אסף אמדורסקי, קרן פלס והראל סקעת.
בחודש מרץ 2017 נבחר להיות אחד הפרזנטורים של רשת האופנה "קסטרו", ביחד עם שותפו המוזיקלי סטטיק. השניים נבחרו להיות מופע החימום של ג'סטין ביבר בהופעתו בפארק הירקון ב-3 במאי 2017.
ב-2023 השתתף בשירו של 6ix9ine, ‏"Feefafo", מתוך אלבומו, Blackballed.
בינואר 2024 הוציא תבורי את הסינגל "אוטוטו", מתוך אלבום הסולו השני שלו. ב-3 במרץ 2024, תבורי הוציא שלושה סינגלים חדשים מאלבומו השני. הסינגלים נקראים "לא מפחיד אותי", "בדרך הביתה" ו"דוך לחלל". ב-18 ביוני 2024 הוציא סינגל נוסף מתוך האלבום בשם "דאדי כאן" בו הוא מארח את אביו, שימי תבורי. שבוע לאחר מכן, הוציא עוד סינגל בשם "גשם" עליו עבד עם פאר טסי וטליסמאן.
בשנת 2025 התארח באלבום "אסיפת הורים" של רון נשר בשיר "מואנה".
ביוגרפיה > חיים אישיים

תבורי היה בזוגיות עם אורטל עמר, ולהם בן שנולד ב-15 בנובמבר 2018.
בנובמבר 2022 תבורי חשף שהוא מאובחן עם מאניה דיפרסיה מגיל 18.
תבורי מתגורר בפארק צמרת בתל אביב.
ביוני 2024 סיפר כי הוא מתקרב ליהדות והחל ללבוש ציצית מדי יום.
דיסקוגרפיה > אלבומי אולפן

2011: מוצא בך
2024: בדרך הביתה
הערות שוליים

↑  שירלי סידרר-חכמון, תנו את הכבוד, ואת הסלבס, לצה"ל, באתר ynet, 1 בספטמבר 2010
↑  רז שכניק, הקליפ הישראלי הנצפה ביותר ביוטיוב: "ברבי" של בן-אל וסטטיק, באתר ynet, 28 באוגוסט 2016
↑  אורנה יפת, הזהב של השכונה: סטטיק ובן-אל קיבלו מיליון שקל על קמפיין קסטרו, באתר כלכליסט, 28 במרץ 2017
↑  מיקי לוין, ‏יותר טוב מסטטיק? בן אל תבורי בשיר ראשון לבד, באתר מעריב אונליין, 28 בינואר 2024
↑  דורית אסרף מזרחי, בן-אל תבורי שחרר שלושה שירים חדשים: "מוסיקה היא חלק בלתי נפרד מחיי", באתר כאן – תאגיד השידור הישראלי, 3 במרץ 2024
↑  Static and Ben El - סטטיק ובן אל (2024-06-18), בן אל תבורי - דאדי כאן (Prod. by Asi Tal), נבדק ב-2024-06-27
↑  Static and Ben El - סטטיק ובן אל (2024-06-25), בן אל תבורי- גשם (PROD. BY TALISMAN & MARKO), נבדק ב-2024-06-27
↑  איציק אוחנה, הזמר בן אל תבורי חושף: התחלתי לל.., באתר כיכר השבת, ‏2024-06-23
| סטטיק ובן-אל תבורי |
| --- | --- | --- |
| סטטיק • בן-אל תבורי   דיסקוגרפיה | סטטיק • בן-אל תבורי   דיסקוגרפיה |  |
| אלבומי אולפן | שבעה ירחים |  |
| מיני-אלבומים | לכאורה |  |
| סינגלים | "ברבי" • "כביש החוף" • "סלסולים" • "סתם" • "זהב"  • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |  |
| השתתפות בסינגלים | "דוביגל" |  |
| --- | --- |
בקרת זהויות :  NLI: 987007414487305171  VIAF: 31154921340863592186   WorldCat (עם VIAF): 31154921340863592186